Kúpna zMLUVA - [●]/2023

uzavretá v zmysle § 409 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „**zmluva**“)

Zmluvné strany:

**Kupujúci**: EKOHERBA s.r.o.

Sídlo: Sládkovičova 225, 014 01 Bytča

IČO: 47 314 648

Zápis: obch. register Okresného súdu Žilina, oddiel Sro, vl. č. 78044/L

IČ DPH: SK 2023813220

Konateľ: Ing. Vít Čelko

e-mail: [vcelko@gmail.com](mailto:vcelko@gmail.com)

tel. kontakt: +421 915 713 227

(ďalej len „**kupujúci**“)

a

**Predávajúci**: [●]

Sídlo: [●]

IČO: [●]

Zápis: [●]

IČ DPH: [●]

IBAN: [●]

Konateľ: [●]

e-mail:

tel. kontakt:

(ďalej len „**predávajúci**“ a spolu s kupujúcim ďalej len „**zmluvné strany**“)

PREAMBULA

Táto zmluva je uzatvorená na základe procesu vykonaného v zmysle zákona o verejnom obstarávaní a v súlade s pravidlami upravenými v Systéme riadenia PRV SR 2014 – 2022 a v Usmernení č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 (ďalej len „**Usmernenie č. 8/2017**“) poskytovateľa finančných prostriedkov - Pôdohospodárskej platobnej agentúry (ďalej len „**PPA**“) pre zákazku na dodávku tovaru v rámci realizácie Programu rozvoja vidieka SR 2014 – 2022, kód projektu: 041ZA500140, názov projektu: ŽV kŕmny voz, kosa, predmet projektu: Kŕmny voz s počítačom pre digitálny prenos kŕmnych dávok do PC, vzadu nesená disková kosačka (ďalej len „**projekt**“).

Projekt bude financovaný z vlastných prostriedkov kupujúceho a následne čiastočne refundovaný do výšky oprávnených výdavkov v zmysle Zmluvy o poskytnutí nenávratného finančného príspevku (skrát. **NFP**) č. 041ZA500140 uzatvorenej medzi PPA a kupujúcim, a to z finančných prostriedkov Európskeho poľnohospodárskeho fondu pre rozvoj vidieka (ďalej len „**EPFRV**“) a štátneho rozpočtu Slovenskej republiky (ďalej len „**ŠR SR**“).

PREDMET ZMLUVY

Predmetom zmluvy je nákup poľnohospodárskej techniky: **Kŕmny voz s počítačom pre digitálny prenos kŕmnych dávok do PC a vzadu nesená disková kosačka** (ďalej len „**predmet kúpy**“), ktorý je predmetom zákazky v rámci verejného obstarávania, a to podľa podmienok a požiadaviek kupujúceho.

Predávajúci sa zaväzuje dodať kupujúcemu predmet kúpy v termíne, v mieste a podľa podmienok ustanovených v tejto zmluve a previesť na kupujúceho vlastnícke právo k predmetu kúpy a kupujúci sa zaväzuje riadne a včas dodaný predmet kúpy prevziať a zaplatiť zaň kúpnu cenu v zmysle čl. 4 zmluvy.

Predmet kúpy a jeho technická špecifikácia tvorí Prílohu č. 1 tejto Zmluvy, ktorá tvorí jej neoddeliteľnú súčasť.

Kúpna cena a platobné podmienky

Kúpna cena predmetu kúpy je stanovená dohodou zmluvných strán v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov, a to vo výške [●] **EUR bez DPH** (ďalej len „**kúpna cena**“).Ku kúpnej cene bude pripočítaná DPH v zmysle príslušných právnych predpisov. Cena je maximálna a jej zmena je možná len na základe písomnej úpravy, odsúhlasenej obidvoma stranami formou dodatku k zmluve výlučne z dôvodu zmeny právnych predpisov. Akékoľvek ďalšie navyšovanie kúpnej ceny je neprijateľné. Cenový návrh predávajúceho je uvedený v Prílohe č. 2 tejto zmluvy.

V kúpnej cene podľa bodu 4.1 tejto zmluvy je zahrnutá aj doprava predmetu kúpy do miesta plnenia, jeho inštalácia, uvedenie do skúšobnej a následne do trvalej prevádzky predávajúcim, vrátane odborného zaškolenia osôb určených kupujúcim o obsluhe a údržbe predmetu kúpy, zabezpečenie záručného servisu vrátane všetkých dokladov, ktoré je predávajúci povinný odovzdať podľa čl. 6 bodu 6.1 tejto zmluvy.

Predávajúcemu vzniká nárok na úhradu kúpnej ceny na základe riadneho a včasného dodania predmetu kúpy bez vád potvrdeného preberacím protokolom v súlade s čl. 6 tejto zmluvy.

Úhrada kúpnej ceny sa bude realizovať bezhotovostným prevodom na účet predávajúceho po riadnom a včasnom dodaní predmetu kúpy bez vád na základe vystavenej faktúry predávajúcim, so splatnosťou 60 dní odo dňa jej doručenia kupujúcemu.

Faktúra musí obsahovať všetky náležitosti v zmysle príslušných ustanovení zákona č. 222/2004 Z. z. o DPH v znení neskorších predpisov a platnej legislatívy, a to najmä:

obchodné mená predávajúceho a kupujúceho, adresy ich sídla, miesta podnikania, prípadne prevádzkarne, IČO, IČ DPH,

poradové číslo faktúry,

číslo kúpnej zmluvy,

dátum dodania tovaru alebo služby,

dátum vyhotovenia faktúry a dátum jej splatnosti,

základ dane, jednotkovú cenu bez DPH,

sadzbu DPH, sumu DPH spolu a cenu s DPH,

číslo účtu, na ktorý má byť faktúra uhradená,

odtlačok pečiatky a podpis oprávnenej osoby.

Termín a miesto plnenia

Predávajúci sa na svoje náklady a nebezpečenstvo zaväzuje dodať predmet kúpy a vykonať činnosti, ktoré sú súčasťou riadneho splnenia predmetu zmluvy na adrese: Areál farmy - Čimhová (ďalej len „**miesto plnenia**“) v termíne najneskôr do troch mesiacov platnosti a účinnosti zmluvy v zmysle bodu 12.1.1 tejto zmluvy.Konkrétny termín dodania predmetu kúpy a vykonania činností, ktoré sú súčasťou riadneho splnenia predmetu zmluvy dohodne predávajúci s kupujúcim telefonicky alebo formou e-mailu aspoň tri pracovné dni pred samotným dodaním predmetu kúpy alebo pred vykonaním činností, ktoré sú súčasťou riadneho splnenia predmetu zmluvy.

Predávajúci vyhlasuje, že sa vopred oboznámil s miestom plnenia a vyhlasuje, že miesto plnenia je spôsobilé na dodanie predmetu zmluvy podľa podmienok dohodnutých v tejto zmluve.

Odovzdanie a prevzatie predmetu KÚPY

Predávajúci sa v termíne a mieste plnenia podľa čl. 5 tejto zmluvy zaväzuje najmä:

* + - 1. odovzdať predmet kúpy vrátane záručného listu, návodu na použitie a údržbu, sprievodnej technickej dokumentácie, dokladov potrebných k registrácii vlastníckeho práva k predmetu kúpy v príslušnej evidencii vozidiel v prospech kupujúceho, a všetkých dokladov vzťahujúcich sa na predmet kúpy v súvislosti s jeho prevzatím a riadnym užívaním (napr. vyhlásenie o zhode vrátane certifikátov, písomné pokyny, resp. odporúčania výrobcu v slovenskom alebo českom jazyku),

uviesť predmet kúpy do skúšobnej prevádzky (funkčná skúška) a následne do trvalej prevádzky, a

odborne zaškoliť osoby určené kupujúcim o obsluhe a údržbe predmetu kúpy, a to minimálne v počte 2 osôb určených kupujúcim, pričom zaškolenie bude vykonané najneskôr v deň odovzdania predmetu kúpy,

o čom predávajúci a kupujúci vyhotovia písomný preberací protokol v súlade s touto zmluvou.

Záväzok predávajúceho dodať predmet kúpy podľa tejto zmluvy sa považuje za splnený dňom splnenia poslednej z podmienok odovzdania predmetu kúpy kupujúcemu podľa bodu 6.1 tohto článku zmluvy v mieste plnenia spolu so všetkými dokladmi vzťahujúcimi sa na predmet kúpy podľa tejto zmluvy, na základe preberacieho protokolu, v ktorom nebudú uplatnené žiadne zjavné vady predmetu kúpy zistiteľné bežnou vonkajšou prehliadkou a skúšobnou prevádzkou vykonanou pri odovzdaní a následne uvedením do trvalej prevádzky.

Ak pri preberaní predmetu kúpy budú zistené vady odovzdávaného predmetu kúpy zistiteľné bežnou vonkajšou prehliadkou alebo nebudú dodané potrebné dokumenty v súlade s bodom 6.1 tohto článku zmluvy, predmet kúpy má vady a kupujúci je oprávnený odmietnuť prevzatie predmetu kúpy, pričom tieto vady sa vyznačia v protokole o odmietnutí prevzatia predmetu kúpy a tieto vady je predávajúci povinný odstrániť najneskôr do troch kalendárnych dní, ak sa zmluvné strany nedohodnú inak. Po odstránení vád nasleduje opätovne protokolárny proces odovzdania predmetu kúpy na základe preberacieho protokolu, ktorý možno opakovať až dokiaľ nebude predmet kúpy prevzatý kupujúcim bez vád. Preberací protokol podľa tohto článku zmluvy musí obsahovať označenie predmetu kúpy, špecifikáciu predmetu kúpy, dodané množstvo, deň prevzatia, mená, priezviská a podpisy poverených/oprávnených osôb za jednotlivé zmluvné strany, ktoré predmet kúpy odovzdávajú a preberajú a zachytenie splnenia podmienok pre riadne a včasné odovzdanie predmetu kúpy podľa bodu 6.1 tohto článku zmluvy.

Prevzatie predmetu kúpy potvrdí kupujúci predávajúcemu súčasne na dodacom liste.

O uvedení predmetu kúpy do trvalej prevádzky a o úspešnom vykonaní skúšobnej prevádzky predávajúci vyhotoví písomný záznam spôsobom obvyklým pre tento druh predmetu kúpy.

Vlastnícke právo a nebezpečenstvo škody

Nebezpečenstvo škody a vlastnícke právo k predmetu kúpy prechádza na kupujúceho protokolárnym prevzatím predmetu kúpy bez vád podľa čl. 6 zmluvy. Predávajúci sa zaväzuje bezodkladne poskytnúť kupujúcemu všetku potrebnú súčinnosť s cieľom registrácie vlastníckeho práva kupujúceho v evidencii vozidiel, a to najneskôr do 5 pracovných dní odo dňa nadobudnutia vlastníckeho práva k predmetu kúpy kupujúcim.

Zodpovednosť za vady predmetu kúpy zistené po prevzatí sa spravuje ustanoveniami čl. 8 tejto zmluvy.

Zodpovednosť za vady, Záručná doba a reklamačné konanie

Predávajúci je povinný dodať predmet kúpy podľa špecifikácie uvedenej v prílohe č. 1 zmluvy v dohodnutom množstve, v akosti a vyhotovení, ktoré zodpovedá účelu použitia a spĺňa kvalitatívne parametre podľa príslušných platných noriem.

Predávajúci zodpovedá za právne a faktické vady, ktoré má predmet kúpy v okamihu, keď prechádza nebezpečenstvo škody na predmete kúpy na kupujúceho, aj keď sa vada stane zjavnou až po tomto čase. Povinnosti predávajúceho vyplývajúce zo záruky za akosť tým nie sú dotknuté. Za vady predmetu kúpy sa považuje aj dodanie iného predmetu kúpy, než určuje zmluva, nedodanie časti predmetu kúpy, ako aj vady v dokladoch potrebných na užívanie predmetu kúpy, alebo ich neúplnosť, či nesprávnosť. Predávajúci zodpovedá takisto za akúkoľvek vadu, ktorá vznikne po prechode nebezpečenstva škody na predmete kúpy, ak je spôsobená porušením jeho povinností.

Predávajúci poskytuje na predmet kúpy záruku minimálne 24 mesiacov od dátumu odovzdania predmetu kúpy, ak tento bol odovzdaný riadne a bez vád. Počas záručnej doby hradí predávajúci plánovaný aj neplánovaný servis predmetu kúpy vrátane materiálu potrebného na servis.

Kupujúci je povinný oznámiť predávajúcemu vady predmetu kúpy bez zbytočného odkladu, najneskôr do 10 dní po tom, čo

### ich kupujúci zistil,

### kupujúci pri vynaložení odbornej starostlivosti mal zistiť pri prehliadke (ak ide o vady zistiteľné pri bežnej vonkajšej obhliadke), alebo

### sa vady mohli zistiť neskôr pri vynaložení odbornej starostlivosti, najneskôr však do dvoch rokov odo dňa dodania predmetu kúpy. Pri vadách, na ktoré sa vzťahuje záruka za akosť, platí namiesto tejto lehoty záručná doba.

Pri zistení vád bezodkladne po prevzatí predmetu kúpy podľa čl. 6 tejto zmluvy má kupujúci právo ešte pred zaplatením kúpnej ceny požadovať ich odstránenie predávajúcim. Za čas neodstránenia vád predávajúcim, nie je kupujúci v omeškaní s úhradou kúpnej ceny.

Zmluvné strany sa budú pri reklamácii vád predmetu kúpy a/alebo jeho časti či dokladov k predmetu kúpy riadiť príslušnými ustanoveniami Obchodného zákonníka (najmä ustanoveniami o nárokoch podľa § 436 až 442). Ak sa preukáže, že vada predmetu zmluvy je neodstrániteľná, zaväzuje sa predávajúci dodať náhradný predmet kúpy rovnakej kvality a podľa špecifikácie uvedenej v prílohe č. 1 tejto zmluvy.

Predávajúci zodpovedá za škodu, ktorá vznikne kupujúcemu v dôsledku vád predmetu kúpy. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho či dokumentov ním odovzdaných podľa tejto zmluvy.

Predávajúci poskytuje na predmet kúpy záruku 24 mesiacov, pričom záručná doba začína plynúť dňom riadneho a včasného dodania predmetu kúpy v súlade s čl. 6 zmluvy. Zárukou za akosť preberá predávajúci záväzok, že predmet kúpy bude po uvedenú dobu spôsobilý na použitie na obvyklý účel a zachová si obvyklé vlastnosti a vlastnosti stanovené touto zmluvou, právnymi predpismi a technickými normami platnými v SR a EÚ. Predávajúci garantuje, že predmet zmluvy nebude mať žiadne vady, pokiaľ ide o jeho použiteľnosť, prevádzkyschopnosť a spoľahlivosť. Záručná doba neplynie po dobu, po ktorú kupujúci nemôže užívať predmet kúpy pre jeho vady, za ktoré zodpovedá predávajúci, resp. vady, na ktoré sa vzťahuje záruka.

Predávajúci sa zaväzuje zabezpečiť v priebehu záručnej doby bezplatný záručný servis predmetu kúpy s povinnosťou bezplatne odstrániť jeho vady. V prípade, ak predávajúci chce vykonávať záručný servis prostredníctvom servisnej spoločnosti, je povinný oznámiť kupujúcemu kontaktné údaje servisnej spoločnosti, ktorá bude vykonávať bezplatný záručný servis predmetu kúpy, a to najneskôr do 7 kalendárnych dní od uzatvorenia tejto zmluvy.

Potrebu záručného servisu, oznámenie porúch a vád predmetu kúpy (ďalej len „**reklamácia**“) kupujúci oznamuje, resp. uplatňuje výlučne u predávajúceho. Reklamácia musí obsahovať názov, označenie a typ reklamovaného výrobku a popis vady.

Predávajúci je povinný začať s odstraňovaním vád v prípade havarijného stavu najneskôr do 24 hodín od uplatnenia reklamácie, inak do dvoch pracovných dní a v prípade potreby náhradných dielov do 3 pracovných dní od uplatnenia reklamácie, ak sa zmluvné strany nedohodnú inak. Termín odstránenia vád sa dohodne písomnou formou (vrátane e-mailu), tak aby bola vada odstránená v najkratšom technicky možnom čase. Predávajúci má právo zabezpečiť odstránenie vád servisnou spoločnosťou, ktorú kupujúcemu oznámil, a to na vlastné náklady a nebezpečenstvo; predávajúci v plnom rozsahu zodpovedá za odstránenie reklamovaných vád servisnou spoločnosťou, kupujúci nie je povinný vo veci uplatnenej reklamácie komunikovať so servisnou spoločnosťou. Kupujúci umožní predávajúcemu alebo ním zabezpečenej servisnej spoločnosti prístup k predmetu kúpy v priestoroch kupujúceho, kde sa budú vady odstraňovať.

V rámci bezplatného záručného servisu podľa tejto zmluvy predávajúci zabezpečuje zároveň aj dodávku akýchkoľvek potrebných náhradných dielov a spotrebného materiálu, preventívne prehliadky prístrojov vo výrobcom predpísanom rozsahu podľa servisného manuálu, zabezpečenie a úhradu všetkých súvisiacich nákladov (najmä práca servisných technikov, náklady na cestovné).

Záruka sa nevzťahuje na vady spôsobené kupujúcim neodbornou manipuláciou s predmetom kúpy v rozpore s návodom na obsluhu, prípadne preukázateľným násilným a neoprávneným zásahom do predmetu kúpy zo strany kupujúceho.

Pred alebo po uplynutí záručnej doby sa zmluvné strany môžu dohodnúť na poskytovaní pozáručného servisu na základe osobitnej zmluvy o poskytovaní pozáručného servisu. Predávajúci sa zaväzuje rokovať s kupujúcim o podmienkach pozáručného servisu, v prípade ak oň kupujúci prejaví záujem.

Sankcie a zmluvné pokuty, náhrada škody

Ak sa splnenie tejto zmluvy stane nemožným z dôvodu prekážky, ktorá nastala nezávisle od vôle, konania alebo opomenutia ktorejkoľvek zmluvnej strany a bráni jej v splnení jej povinnosti, ak nemožno rozumne predpokladať, že by zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala (ďalej len „**vyššia moc**“) a do šiestich mesiacov nedôjde k dohode zmluvných strán o náhradnom plnení, čo do predmetu a času plnenia, strana, ktorá sa odvolala na vyššiu moc, má právo odstúpiť od tejto zmluvy. Účinky odstúpenia nastanú dňom doručenia písomného oznámenia o odstúpení od tejto zmluvy. Prekážka vyššej moci vylučuje zodpovednosť zmluvnej strany za škodu vzniknutú ako následok objektívnej nemožnosti zmluvnej strany riadne a včas plniť podľa zmluvy; zodpovednosť za škodu v ostatných prípadoch tým nie je dotknutá.

Pre účely tejto zmluvy sa za vyššiu moc považujú napr. vojna, mobilizácia, povstanie, živelné pohromy, ekologické katastrofy, epidémie a pod. Za vyššiu moc sa pre účely tejto zmluvy považuje aj rozhodnutie štátneho alebo iného príslušného orgánu vo vzťahu k predmetu tejto zmluvy alebo vo vzťahu k projektu. Zmluvná strana, ktorá nie je schopná splniť záväzky vzhľadom na prekážku vyššej moci, bude o tom písomne informovať druhú zmluvnú stranu bezodkladne po začiatku pôsobenia vyššej moci.

V prípade omeškania predávajúceho s dodaním predmetu kúpy v lehote a v mieste plnenia podľa čl. 5 bod 5.1 zmluvy má kupujúci nárok na zmluvnú pokutu vo výške 0,05 % z kúpnej ceny predmetu kúpy s DPH, a to za každý aj začatý deň omeškania s dodaním predmetu kúpy.

V prípade omeškania kupujúceho so zaplatením kúpnej ceny má predávajúci nárok na úroky z omeškania vo výške 0,05 % z dlžnej sumy, a to za každý aj začatý deň omeškania so zaplatením.

V prípade, ak predávajúci nesplní záväzok začať odstraňovať vady v lehote podľa čl. 8 bod 8.11 tejto zmluvy, zaväzuje sa zaplatiť zmluvnú pokutu vo výške 500,- EUR za každých začatých 24 hodín, počas ktorých je v omeškaní s odstraňovaním vád.

V prípade, ak predávajúci nedodal všetky doklady nevyhnutné k riadnemu užívaniu predmetu kúpy alebo dodal nesprávne doklady a kupujúci predmet kúpy protokolárne prevzal, sa predávajúci zaväzuje uhradiť kupujúcemu zmluvnú pokutu vo výške 100,- EUR za každý aj začatý deň omeškania so splnením tejto povinnosti, a to pre každý doklad samostatne.

V prípade porušenia povinnosti predávajúceho poskytnúť kupujúcemu včas súčinnosť podľa čl. 7 bod 7.1 tejto zmluvy, alebo nedodržania povinností podľa čl. 10 bod 10.3 zmluvy je predávajúci povinný uhradiť kupujúcemu zmluvnú pokutu vo výške 100,- EUR za každý aj začatý deň omeškania so splnením tejto povinnosti, a to pre každú jednotlivú povinnosť (relevantnú pre predávajúceho) samostatne.

V prípade, ak sa po uzatvorení tejto zmluvy preukáže, že predávajúci nedodržal podmienky pre získanie zákazky v procese verejného obstarávania, je povinný uhradiť kupujúcemu zmluvnú pokutu vo výške rozdielu medzi jeho cenovou ponukou kúpnej ceny a cenovou ponukou kúpnej ceny ďalšieho uchádzača, ktorý bol prvý v poradí za predávajúcim.

V prípade, ak v dôsledku nesplnenia povinností vyplývajúcich z tejto zmluvy alebo omeškania s ich splnením, alebo porušenia relevantných právnych predpisov na strane predávajúceho dôjde k zamietnutiu žiadosti kupujúceho o vyplatenie NFP zo strany PPA, je predávajúci povinný zaplatiť kupujúcemu zmluvnú pokutu vo výške 10.000,- EUR; tým nie je dotknuté právo kupujúceho odstúpiť od zmluvy podľa čl. 10 tejto zmluvy, ani ustanovenie čl. 12 bod 12.2.3 zmluvy, ktoré upravuje prevzatie záväzku predávajúcim v prípade povinnosti kupujúceho vrátiť už poskytnutý NFP alebo jeho časť.

Zmluvné strany sa dohodli, že sankcie podľa tejto zmluvy je zmluvná strana, ktorá je k ich úhrade povinná, zaplatiť do 3 pracovných dní nasledujúcich po dni, v ktorý jej bola doručená výzva oprávnenej zmluvnej strany na ich úhradu.

Ustanoveniami tohto článku nie sú dotknuté prípadné nároky na náhradu škody, a to aj vo výške presahujúcej zmluvné pokuty a nároky z vád predmetu kúpy.

Odstúpenie od zmluvy

Obe zmluvné strany sú oprávnené odstúpiť od tejto zmluvy v prípade jej podstatného porušenia.

Za podstatné porušenie tejto zmluvy predávajúcim sa považuje:

dodanie predmetu kúpy s vadami,

omeškanie s dodaním predmetu kúpy o viac ako 15 dní od termínu dodania určeného podľa čl. 5 bod 5.1 zmluvy,

omeškanie kupujúceho so zaplatením kúpnej ceny o viac ako 30 dní po dni jej splatnosti,

postup predávajúceho pri plnení zmluvy v rozpore s niektorým zo všeobecne záväzných právnych predpisov,

nemožnosť uvedenia predmetu kúpy do trvalej prevádzky z dôvodov na strane predávajúceho, resp. z dôvodov, za ktoré zodpovedá predávajúci,

strata oprávnenia predávajúceho na podnikanie vo vzťahu k plneniu predmetu zmluvy,

na majetok predávajúceho bol vyhlásený konkurz, predávajúci je v reštrukturalizácii alebo v likvidácii,

predávajúci porušil v predchádzajúcich 3 rokoch od vyhlásenia výzvy na predloženie cenovej ponuky zákaz nelegálnej práce a nelegálneho zamestnávania,

štatutárny orgán, člen štatutárneho orgánu, člen dozornej rady, alebo prokurista predávajúceho sú právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi,

ak v dôsledku nesplnenia niektorej zo zákonných povinností na strane predávajúceho, alebo nepravdivosti, neúplnosti niektorého záväzku, či vyhlásenia predávajúceho ku dňu uzatvorenia tejto zmluvy či počas jej platnosti, PPA, ako poskytovateľ NFP, pozastaví, preruší alebo zamietne vyplatenie NFP na základe žiadosti kupujúceho.

Odstúpenie od zmluvy sa uskutoční písomným oznámením odstupujúcej zmluvnej strany, ktoré je adresované druhej zmluvnej strane s uvedením dôvodu odstúpenia a je účinné okamihom jeho doručenia. Odstúpenie od zmluvy má právne následky stanovené príslušnými ustanoveniami Obchodného zákonníka, ak sa zmluvné strany písomne nedohodnú inak.

Odstúpením od zmluvy zanikajú všetky práva a povinnosti strán zo zmluvy a zmluvné strany sú povinné si navzájom vrátiť prijaté plnenia; odstúpením od zmluvy nezanikajú nároky na náhradu škody, či zaplatenie sankcie, vzniknuté v dôsledku porušenia zmluvy, ktoré bolo dôvodom odstúpenia.

Ostatné dojednania

Predávajúci vyhlasuje, že ak vzhľadom na objem finančného plnenia z tejto zmluvy a právne postavenie kupujúceho má postavenie partnera verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „**ZoRPVS**“), je si vedomý povinností vyplývajúcich mu zo ZoRPVS. Na základe týchto skutočností predávajúci prehlasuje, že ak mu v zmysle uvedeného vznikla povinnosť zápisu v zmysle ZoRPVS, je v čase podpísania tejto zmluvy zapísaný v registri partnerov verejného sektora (ďalej len „**RPVS**“) v súlade so ZoRPVS. Predávajúci tiež vyhlasuje, že ak bude plniť predmet tejto zmluvy prostredníctvom subdodávateľov, ktorí majú povinnosť zapisovať sa do RPVS, musia byť v čase uzatvorenia tejto zmluvy takíto subdodávatelia zapísaní. Ak počas platnosti tejto zmluvy dôjde k právoplatnému výmazu subdodávateľa predávajúceho z RPVS, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

Predávajúci je oprávnený zmeniť subdodávateľa len s predchádzajúcim písomným súhlasom kupujúceho. Žiadosť o zmenu subdodávateľa predkladá predávajúci kupujúcemu písomne minimálne päť pracovných dní pred plánovaným dátumom zmeny subdodávateľa.

Predávajúci je povinný plniť všetky povinnosti v zmysle zákona o verejnom obstarávaní a iných súvisiacich právnych predpisov (o.i. ZoRPVS), najmä:

prostredníctvom oprávnenej osoby viesť a udržiavať svoj aktuálny záznam v RPVS,

zabezpečiť splnenie povinnosti podľa písm. a) u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,

oznamovať kupujúcemu aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora, údaje o predmete subdodávky a podiele subdodávateľa na plnení predmetu zmluvy, ak ide o subdodávateľa, ktorý má povinnosť zápisu do RPVS,

vybrať subdodávateľa, ktorý má oprávnenie dodávať tovar, poskytovať služby, resp. vykonávať práce v rozsahu predmetu zmluvy,

zabezpečiť splnenie povinnosti každého subdodávateľa umožniť orgánom uvedeným v čl. 13 bod 13.1 tejto zmluvy vykonávať voči subdodávateľovi kontrolu/audit obchodných dokumentov a vecnú kontrolu v súvislosti s realizáciou predmetu zmluvy a súčasne zabezpečiť povinnosť subdodávateľa poskytnúť uvedeným orgánom súčinnosť v plnej miere.

Predávajúci sa zaväzuje uvádzať aktuálne údaje podľa bodu 11.3 písm. c) tohto článku zmluvyv písomnej forme, ktorá tvorí Prílohu č. 3 tejto zmluvy. Ak predávajúci zmení subdodávateľa počas trvania zmluvy, je povinný spolu so žiadosťou o zmenu subdodávateľa poskytnúť kupujúcemu všetky údaje podľa bodu 11.3 písm. c) tohto článku zmluvy v aktualizovanej forme prílohy č. 3 zmluvy. Navrhovaný subdodávateľ musí byť oprávnený dodávať tovar, resp. poskytovať služby v rozsahu predmetu zmluvy. Predávajúci je oprávnený zmeniť subdodávateľa za podmienky, že jeho zmenou nedôjde k podstatnej zmene ním uzatvorenej pôvodnej zmluvy s pôvodným subdodávateľom. Kupujúci je oprávnený odmietnuť zmenu navrhovaného subdodávateľa len z dôvodu nesplnenia požadovaných zákonných alebo zmluvných podmienok. V prípade odôvodneného odmietnutia je predávajúci povinný navrhnúť nového subdodávateľa, ktorý podmienky spĺňa a proces zopakovať.

Predávajúci je povinný dodržiavať povinnosti, ktoré mu vyplývajú z bodu 11.3 tohto článku zmluvy počas celej doby účinnosti zmluvy (t. j. až do ukončenia obdobia udržateľnosti projektu, ktoré trvá 5 rokov od pripísania záverečnej platby NFP na účet kupujúceho).

Zmluvné strany sa zaväzujú vzájomne sa informovať o zmenách kontaktných údajov a zodpovedných pracovníkov za účelom plnenia zmluvy.

Zmena predávajúceho ako zmluvnej strany bez potreby vykonania nového verejného obstarávania je možná len formou nahradenia predávajúceho novým dodávateľom, ktorý spĺňa pôvodne určené podmienky verejného obstarávania, je právnym nástupcom predávajúceho v dôsledku jeho reorganizácie, vrátane zlúčenia a splynutia alebo úpadku, za predpokladu, že táto zmluva sa podstatne nemení a cieľom zmeny nie je vyhnúť sa použitiu postupov a pravidiel podľa usmernenia č. 8/2017.

Záverečné ustanovenia

Platnosť a účinnosť zmluvy

Táto zmluva nadobúda platnosť a účinnosť dňom jej podpisu oboma zmluvnými stranami.

Osobitné vyhlásenia predávajúceho a vysporiadanie finančných vzťahov za osobitných podmienok

Predávajúci vyhlasuje, že obchodné podmienky dohodnuté v tejto zmluve sú uzavreté v rámci bežnej obchodnej praxe predávajúceho a kupujúci nie je nijako zvýhodňovaný alebo uprednostňovaný v rámci obvyklých obchodných podmienok.

Predávajúci berie na vedomie, že časť finančných prostriedkov na zaplatenie kúpnej ceny bude refundovaná z verejných zdrojov(prostriedkov EPFRV a ŠR SR), a preto pri nakladaní s týmito prostriedkami je spojený osobitný právny režim. Vzhľadom na uvedené sa predávajúci zaväzuje dodržiavať všetky všeobecne záväzné právne predpisy, ako aj inštrukcie, či požiadavky kupujúceho, ktoré mu budú v tejto súvislosti dané a súčasne sa zaväzuje bezodkladne, najneskôr do 2 pracovných dní poskytnúť kupujúcemu alebo oprávneným osobám podľa čl. 13 bod 13.1 zmluvy všetku požadovanú súčinnosť.

S ohľadom na skutočnosť, že časť finančných prostriedkov na zaplatenie kúpnej ceny bude refundovaná z verejných zdrojov (prostriedkov EPFRV a ŠR SR), predávajúci berie na vedomie, že môže prísť k situácii, kedy bude kupujúci povinný vrátiť NFP alebo jeho časť poskytovateľovi NFP. V prípade, ak kupujúci bude povinný vrátiť NFP alebo jeho časť z dôvodu pochybenia na strane predávajúceho, sa predávajúci zaväzuje splniť túto povinnosť za kupujúceho, alebo v prípade, ak kupujúci sám uhradí tieto záväzky, sa predávajúci zaväzuje uhradiť kupujúcemu sumu vo výške uhradených finančných prostriedkov, a to v lehote 15 dní odo dňa doručenia písomnej výzvy kupujúceho na takéto plnenie. Uvedený záväzok predávajúceho plniť za kupujúceho alebo nahradiť kupujúcemu plnenie trvá bez časového obmedzenia, t. j. aj po zániku tejto zmluvy.

Mlčanlivosť

Každá zmluvná strana, ktorá príjme dôverné informácie prináležiace druhej zmluvnej strane (ďalej len „**príjemca**“), sa týmto zaväzuje, že zachová mlčanlivosť o získaných dôverných informáciách a neposkytne ich žiadnej osobe ani ich nepoužije pre svoj vlastný prospech alebo v prospech akejkoľvek inej osoby. Príjemca je však oprávnený dôverné informácie poskytnúť (i) tým svojim orgánom, zamestnancom, pridruženým spoločnostiam, zástupcom a poradcom, od ktorých sa vyžaduje, aby disponovali takýmito informáciami v súvislosti s touto zmluvou a transakciami ňou predpokladanými (ďalej len „**oprávnené osoby**“), ako aj (ii) ostatým osobám, ktorým sa informácie musia poskytovať v súlade s príslušnými právnymi predpismi alebo osobám oprávneným podľa tejto zmluvy. Príjemca, ktorý sprístupní dôverné informácie svojim oprávneným osobám, je povinný informovať tieto osoby o dôvernej povahe týchto informácií a zaviazať ich, aby zachovávali dôvernosť týchto informácií v súlade s touto zmluvou.

V prípade ukončenia tejto zmluvy a na žiadosť zmluvnej strany, ktorá poskytla dôverné informácie príjemcovi, tento ich okamžite zničí alebo ich vráti zmluvnej strane, ktorá mu informácie poskytla, spolu so všetkými kópiami, ktoré vlastní, s výnimkou tých častí dôverných informácií, ktoré sú súčasťou dokumentov, ktoré vyhotovil príjemca alebo jeho oprávnené osoby a ktoré príjemca buď zničí alebo si ich ponechá s tým, že uchová ich dôvernosť v súlade s touto zmluvou.

Ak je príjemca zo zákona povinný zverejniť akékoľvek dôverné informácie, musí to okamžite oznámiť zmluvnej strane, ktorá mu tieto informácie poskytla a umožniť jej domáhať sa neodkladného opatrenia alebo iného vhodného prostriedku na ochranu dôvernosti predmetných informácií. V každom prípade príjemca zverejní len tú časť dôverných informácií, ktorú musí zverejniť na základe zákona.

Pre účely tohto článku, „dôverné informácie“ znamenajú všetky informácie týkajúce sa ktorejkoľvek zmluvnej strany, ktorejkoľvek spriaznenej strany zmluvnej strany alebo ich aktivít, ktoré sú prezentované či už písomnou alebo ústnou formou, dokumentov, ktoré obsahujú tieto informácie a všetky informácie týkajúce sa obsahu tejto zmluvy a ňou zamýšľaných transakcií, s výnimkou informácií, ktoré (a) sú alebo sa stanú verejne známe inak ako zverejnením zo strany príjemcu alebo jeho oprávnených osôb, (b) príjemca získa z iného zdroja ako od zmluvnej strany poskytujúcej informácie, alebo (c) sú zverejnené zmluvnou stranou, ktorej sa týkajú, alebo ich zverejnenie táto zmluvná strana písomne schválila.

Oznámenia

Ak je v tejto zmluve stanovený osobitný spôsob komunikácie vo vzťahu k určitej záležitosti, tento spôsob komunikácie je pre zmluvné strany záväzný bez ohľadu na tento článok. Všetky ostatné oznámenia, žiadosti, požiadavky a ostatná komunikácia, ktoré sa vyžadujú alebo sú v tejto zmluve inak predpokladané, musia byť v písomnej forme, v slovenskom jazyku, a budú sa doručovať jedným alebo viacerými z nasledujúcich spôsobov, pričom sa budú považovať za riadne doručené, ak:

budú doručované osobne, dňom prijatia alebo odmietnutia prevzatia,

budú zasielané elektronickou poštou (e-mailom), v momente, kedy systém elektronickej pošty odosielateľa alebo príjemcu pošle na e-mailovú adresu odosielateľa potvrdenie o doručení elektronickej pošty do systému elektronickej pošty príjemcu, alebo

budú doručované kuriérskou službou alebo ako doporučená zásielka, prevzatím, odmietnutím prevzatia alebo prvý pracovný deň po tom, čo kuriérska služba alebo pošta vráti komunikáciu odosielajúcej strane ako nedoručiteľnú.

Všetky oznámenia, žiadosti, požiadavky a ostatná komunikácia budú adresované na príslušné adresy zmluvných strán uvedené v záhlaví tejto zmluvy alebo na také iné adresy alebo čísla, ktoré si zmluvné strany navzájom oznámia podľa čl. 11 bod 11.6 zmluvy.

Ručenie za neodvedenú DPH

Ak kupujúcemu v dôsledku zmluvného vzťahu s predávajúcim vznikne povinnosť uhradiť DPH, ktorá sa považuje za nezaplatenú daň podľa § 69b zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“), za ktorú kupujúci ručí podľa § 69b zákona o DPH, zmluvné strany sa dohodli, že kupujúci je oprávnený (i) žiadať od predávajúceho uhradenie zmluvnej pokuty vo výške daňovej povinnosti, ktorá kupujúcemu vznikla podľa § 69b zákona o DPH (ďalej len „nezaplatená daň“), a to bezodkladne po doručení výzvy zo strany kupujúceho alebo (ii) jednostranne započítať sumu vo výške nezaplatenej dane so svojim existujúcim alebo budúcim záväzkom voči predávajúcemu, a to z akéhokoľvek existujúceho zmluvného vzťahu s ním.

Ak kupujúcemu bude zo strany daňového úradu vrátená nezaplatená daň z dôvodu úhrady tejto dane priamo predávajúcim, je kupujúci povinný vrátiť plnenie prijaté od predávajúceho z titulu zmluvnej pokuty dojednanej v bode 12.5.1 vyššie, resp. uhradiť svoj splatný záväzok voči predávajúcemu, ktorý bol započítaný s kupujúceho pohľadávkou z titulu nezaplatenej dane, pričom však predávajúci nebude mať z titulu takého vrátenia/úhrady (vrátane vrátenia zábezpeky v zmysle bodu 12.5.2 nižšie voči kupujúcemu nárok na akékoľvek úroky z omeškania, úroky a/alebo akékoľvek iné práva voči kupujúcemu.

Ak došlo alebo dôjde k zverejneniu predávajúceho v zozname osôb, u ktorých nastali dôvody na zrušenie registrácie podľa § 81 ods. 4 písm. b) druhého bodu zákona o DPH Finančným riaditeľstvom SR, je kupujúci oprávnený vyzvať predávajúceho, aby uhradil na účet kupujúceho zábezpeku na DPH v sume zodpovedajúcej výške DPH podľa príslušného plnenia z tejto zmluvy a kupujúci je oprávnený odložiť úhradu kúpnej ceny až do momentu úhrady DPH. Túto zábezpeku je kupujúci povinný vydať predávajúcemu do 15 dní odo dňa preukázania uhradenia DPH, ktorú bol predávajúci povinný odviesť z dodania predmetu kúpy kupujúcemu.

Práva a povinnosti vyplývajúce z tohto článku zmluvy zostávajú v platnosti aj po skončení platnosti tejto zmluvy.

Ak kupujúcemu vznikne z akýchkoľvek dôvodov uvedených v tomto článku škoda, má nárok na náhradu tejto škody od predávajúceho v plnom rozsahu.

Započítanie a postúpenie

Predávajúci nie je oprávnený jednostranne započítať svoju pohľadávku voči kupujúcemu so žiadnou pohľadávkou kupujúceho voči predávajúcemu a ani takúto svoju pohľadávku postúpiť akejkoľvek tretej osobe alebo k nej zriadiť akékoľvek vecné právo tretej osoby.

Kupujúci je oprávnený jednostranne započítať svoju pohľadávku voči predávajúcemu s akoukoľvek pohľadávkou predávajúceho voči kupujúcemu a takúto svoju pohľadávku postúpiť akejkoľvek tretej osobe alebo k nej zriadiť akékoľvek vecné právo tretej osoby, a to aj bez súhlasu predávajúceho.

Úplná dohoda

Zmluvné podmienky uvedené v tejto zmluve, vrátane jej príloh, predstavujú úplnú dohodu medzi zmluvnými stranami a nahrádzajú všetky predchádzajúce dohody a dohovory, či už ústne alebo písomné, medzi zmluvnými stranami súvisiace s predmetom tejto zmluvy.

Dodatky

Zmeny a doplnenia tejto zmluvy môžu byť robené len v písomnej forme, očíslovanými dodatkami a len za podmienky, že zmenou či doplnením nedôjde k podstatnej zmene tejto zmluvy.

Oddeliteľnosť

Každé ustanovenie tejto zmluvy sa, pokiaľ je to možné, vykladá tak, aby bolo platné a vymáhateľné podľa platných právnych predpisov. Pokiaľ by však niektoré ustanovenie tejto zmluvy bolo podľa platných právnych predpisov neplatné alebo nevymáhateľné, nedotkne sa to ostatných ustanovení tejto zmluvy, ktoré budú i naďalej v plnom rozsahu platné a vymáhateľné. V prípade takejto neplatnosti alebo nevymáhateľnosti budú zmluvné strany v dobrej viere rokovať, aby sa dohodli na úpravách alebo dodatkoch k tejto zmluve, ktoré sú potrebné na realizáciu zámerov tejto zmluvy a ktoré si vyžaduje takáto neplatnosť alebo nevymáhateľnosť.

Rozhodné právo

Táto zmluva sa riadi a vykladá podľa práva Slovenskej republiky.

Spory

Všetky spory, ktoré vyplynú z tejto zmluvy alebo ktoré s ňou budú súvisieť, budú riešené príslušným všeobecným súdom Slovenskej republiky.

Rovnopisy

Táto zmluva sa vyhotovuje v slovenskom jazyku v štyroch rovnopisoch, pričom každá zmluvná strana dostane dva rovnopisy tejto zmluvy.

Zmluvná voľnosť

Zmluvné strany týmto vyhlasujú, že ich zmluvná voľnosť nie je obmedzená, túto zmluvu uzatvárajú slobodne a vážne, prejavy ich vôle sú zrozumiteľné a určité, nekonajú v tiesni ani za nápadne nevýhodných podmienok, obsahu tejto zmluvy porozumeli v plnom rozsahu, súhlasia s ním a na znak toho ju podpisujú.

Neoddeliteľnými prílohami tejto zmluvy sú:

Príloha č. 1 – technická špecifikácia predmetu kúpy

Príloha č. 2 – cenový návrh

Príloha č. 3 - zoznam subdodávateľov

Auditná doložka

Zmluvné strany sú povinné umožniť oprávneným osobám v súlade s právnymi predpismi SR a EÚ vykonávať voči predávajúcemu a kupujúcemu kontrolu/audit obchodných dokumentov a vecnú kontrolu v súvislosti s realizáciou projektu a plnením tejto zmluvy a zmluvné strany sú povinné poskytnúť im súčinnosť v plnej miere. Oprávnené osoby na výkon kontroly/auditu sú najmä:

a) PPA a ňou poverené osoby,

b) Ministerstvo pôdohospodárstva a rozvoja vidieka SR a ním poverené osoby,

c) Najvyšší kontrolný úrad SR, Certifikačný orgán a nimi poverené osoby,

d) Ministerstvo financií SR a ním poverené osoby,

e) splnomocnení zástupcovia Európskej Komisie a Európskeho dvora audítorov,

f) osoby prizvané orgánmi uvedenými v písm. a) až e) v súlade s príslušnými právnymi predpismi SR a právnymi aktmi EÚ,

g) odbor Centrálny kontaktný útvar pre OLAF.

**V \_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_**

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_